કુંડલિની રચનાનું આ વ્યક્તિગતરૂપ માનવીની રચના માટે કારણભૂત છે. માતાના ગર્ભમાં માનવશરીરની રચના વખતે સૌપ્રથમ પેટ, માથું અને મસ્તિષ્ક બને છે ત્યાર બાદ મજ્જામાંથી કરોડરજ્જુનું નિર્માણ થાય છે જે મસ્તિષ્ક સાથે સંકળાયેલ હોય છે, અને તે જ વખતે માનવશરીરના ધડનું નિર્માણ થાય છે. ત્યારબાદ હાથ અને પગનું બંધારણ થાય છે. મજ્જા કેન્દ્રની આ બધી ક્રિયાઓ સહસ્ત્રાર સાથે સંબંધિત છે. આ નિર્માણ પ્રક્રિયાનો પાયો છે.